Public procurement notice: Prior Information Notice Without Call For Competition
Published: 2020-09-29
Buyer: Oy Apotti Ab
Country: FI
Contract type: Supplies
CPV classification: 48814000: Medical information systems | 72000000

Technical requirements: Oy Apotti Ab pyytää toimittajia markkinavuoropuheluun koskien toimittajien mahdollisuuksia toteuttaa ja tarjota Oy Apotti Ab:lle ja sen asiakkaille suun terveydenhuollon kuvantamisen järjestelmäpalveluita. Markkinavuoropuhelun tavoitteena on saada lisätietoa markkinoilla olevista toimittajista sekä järjestelmistä, toimittajien halukkuudesta osallistua mahdolliseen järjestelmähankintaan ja nykyisin markkinoilla olevien järjestelmien kyvykkyydestä.
Markkinavuoropuheluun vastaaminen ei vaikuta mitenkään tarjoajan asemaan itse mahdollisessa kilpailutusprosessissa eikä sido ketään siihen osallistuvaa tahoa. Markkinavuoropuheluun osallistuvilla ei ole oikeutta saada korvausta tekemästään työstä. Markkinavuoropuhelussa annettuja tietoja käsitellään luottamuksellisesti. Oy Apotti Ab ei sitoudu tekemään tietopyynnön mukaista hankintaa.
Tietopyyntöä koskevan suun terveyden huollon kuvantamisen kokonaisuus tarkentuu työn edetessä, mutta tässä vaiheessa laajuutena voidaan pitää koko Apotissa mukana olevien kuntien suun terveydenhuollon kuvantamisen laajuutta. Lisäksi suun terveydenhuollon kuvantamisentutkimuksia tehdään yhteistyössä HUSin kanssa. HUSin osuus järjestelmähankkeessa tullaan tarkentamaan mahdollisen hankinnan edetessä, mutta lähtökohtaisesti kuvantamisen järjestelmälaajuus koskettaa vain kuntien suun terveydenhuollon yksiköitä.
Alla olevien lukumäärien tarkoitus on antaa ainoastaan suuntaa antavia tietoja laajuudesta, jotta kiinnostuneet toimittajat ymmärtävät toiminnan laajuutta ja laajuuteen liittyvät haasteet. Oy Apotti Ab tai sen omistavat kunnat eivät sitoudu annettaviin lukumääriin.
– Kuvantamislaitteistoa on mm. seuraavasti: Intraoraaliputkia yli 300 kappaletta ja panoraamalaitteita yli 10 kappaletta.
– Tutkimuksia tehty vuonna 2018 mm. seuraavasti: erilaisia intraoraalikuvia yli 200 000 kappaletta, panoraamakuvia yli 40 000 kappaletta, kefalometrisiä kuvia yli 4 000 kappaletta.
– Lisäksi kartiokeila-tietokonetomografiatutkimuksia tehdään satoja kappaleita, tutkimukset suoritetaan HUSissa, mutta lausutaan oman kunnan suun terveydenhuollon ammattilaisen toimesta.
Nykyisin kunnilla on suun terveydenhuollon kuvantamisessa käytössä hyvin laaja kirjo järjestelmiä mm. Digora ja Romexis.
Yksi oleellinen osa kuvantamisen järjestelmälaajuutta on kuvantamisen tutkimusten arkistointi valtakunnalliseen kuva-aineistojen arkistoon Kvarkkiin.
Pyydämme vastaamaan tähän tietopyyntöön ja sisällyttämään vastaukseenne lyhyet vastaukset (maks. viisi (5) sivua) alla esitettyihin kysymyksiin.
Tietopyyntöön vastaamiselle varatun määräajan jälkeen saatamme olla teihin yhteydessä ja sovimme tarkemman tapaamisajan.
Tapaamiset pyritään järjestämään etänä lokakuun aikana. Tapaamiseen osallistuu henkilöitä sekä Oy Apotti Ab:stä, kunnista ja mahdollisesti myös HUSista.
Huomaattehan, että kirjalliset vastaukset sekä tapaaminen tullaan suorittamaan suomen kielellä. Tapaamisessa käytettävä materiaali voi olla osin englanniksi. Tapaamisen aikana toimittajalla on mahdollisuus myös demota edustamaansa järjestelmää.
– – Minkälaisia laitteistovaatimuksia järjestelmän käyttö edellyttää huomioiden sekä loppukäyttäjän päätelaite että palvelinympäristö?